Somogy Megyei Kaposi Mór Oktató Kórház

### Elődszervezet

Somogy Vármegye Kaposvári Közkórháza (1846-1950)Somogy Megyei Kórház (1950-1991)

Kaposi Mór Megyei Kórház (1991-2003)

### Vezető(k)

Dr. Repa ImreDr. Moizs Mariann

1802-ben Winkler Mihály gödrei plébános nagylelkű adományának köszönhetően felépítették Kaposváron az első tízágyas városi kórházat. A város vezetői, mint a tulajdonjogokat birtoklók, csak a kaposvári lakosok felvételét engedélyezték. 1817-ben a megye főorvosa benyújtott egy javaslatot a megyei kórház megépítésére, mivel tizenöt év után sem sikerült a vármegye lakosai számára megfelelő kompromisszumot kötniük. 1846-ban készült el a kórház, amely már október közepén megkezdte informális működését. November 2-án avatták fel az akkor még 16 ágyas anyaépületet. 1848-ban, a szabadságharc ideje alatt rengeteg feladat ellátása hárult a kórházra, mely állagának leromlását eredményezte. 1851-ben vált ismét megfelelően működőképessé.

1857-ben Wehle A. Fredinand főorvos kezdeményezésére egy helytartó tanácsi határozat alapján alapítványi kórházból közkórházzá vált. 1860-ban a vármegye kinevezte a kórház első igazgatóját, dr. Tölgyesi Jánost, aki tíz évig töltötte be hivatalát. 1871-től 30 éven keresztül dr. Szigeti Gyula János sebész, szülés és nőgyógyász állt a kaposvári kórház élén. 1891-ben bábaképző tanfolyam indult, amely országos elismerést szerzett a kórháznak. 1894-ben a lakosság körében az ellátásra szorulók száma egyre nőtt, melynek következtében az intézmény túlzsúfolttá vált. Ekkor szorgalmazták a betegellátó egységek bővítését. Elmebeteg és fertőző osztály alapításával, hullaház építtetésével. 1897-1899-ben elkészült a kórház 120 ágyas, elmebeteg ellátására alkalmas pavilonja. Majd 1889. május 1-én kész lett a húszágyas fertőzőbeteg pavilon. Ezt követően az apácalakás készült el, díszes kápolnával.

1901-től Szigeti Gyula János fia, Szigeti Gyula Sándor folytatta apja munkásságát. Igazgatása alatt tovább folyt a kórház bővítése és minden ma is működő osztály kialakítása megtörtént a gyerekosztály kivételével. 1920-ban a kórház, oktatási feladatokat kapott. és több főorvos habilitált a Pécsi Orvostudományi Egyetemen. 1926-ban Szigeti Gyula Sándor negyedévszázados főigazgatói jubileumát már 445 ágyas kórházban köszöntötték a kórház dolgozói, valamint a megye és a város lakói. Ennek alkalmából létesítették „Szigeti Gyula Kórházigazgatók Alap”-ot. Az 1930-as években pezsgő tudományos élet és magas szintű gyógyító tevékenység folyt a kórházban. Ekkoriban ez volt az ország egyik legjobb gyógyintézete, jól felkészült vezetőkkel és kiváló főorvosi gárdával. 1935-ben már 610 ágyassá bővült a kaposvári kórház.

1941-1950 között a kórház számára is nehéz idők jártak. Nagy segítséget jelentett az Elmeosztály munkaterápiás betegeinek mezőgazdasági munkája, az általuk termelt javak felhasználása. E nehéz időszak után modernizálódott a Baleseti Sebészeti osztály, a Bőrgyógyászat, és új osztályok is megalakultak. 1942-ben központi utasításra kétezer ágyat szereltek fel a Don mentéről érkezettek fogadására. 1946. november 4.-én a Városi tanács dísztermében ünnepelték meg a kórház 100 éves fennállását. Az 1950-es évektől a kórház tanácsrendszerben működött és 300 ezer lakos ellátására volt hivatott. E igények kielégítése érdekében szükségessé vált a kórház rekonstrukciója és szakmai fejlesztése. A folyamatos fejlesztések eredményeként 4 fő telephelyen pavilon rendszerű épületekben folyt a gyógyítás. A hatvanas évektől kezdetét vette a rekonstrukciós folyamat, és a kórházépítő program. A betegágyak száma meghaladta az ezret. Az 1970-es években megélénkült a tudományos élet, az orvosok száma is gyarapodott. 1980-ban hivatalos együttműködés kötettett a kórház és a Mezőgazdasági Főiskola között, mely lehetővé tette az állatkísérletek elvégzését. 1987-ben átadták a kórház északi területén elhelyezkedő műtéti tömböt, mely központi műtővel rendelkezett a kor igényei szerint.

1988-ban felavatták a kórházban Kaposi Mór szobrát, melyet az Egyesült Államokban dolgozó magyar orvosok rendeltek. Ezt követően Jákó Géza professzor javasolta, hogy a kórház vegye fel Kaposi Mór nevét. 1991-ben az intézmény felvette Kaposi Mór nevét, miután a javaslatot a közgyűlés jóváhagyta. 1992-re elengedhetetlenné vált az egyes pavilonok felújítása, ugyanekkor Dr. Repa Imrét nevezték ki a Diagnosztikai és Onkoradiológiai Intézet élére, aki 2003-ban a kórház főigazgatója lett. A kórházat kivezette a csőd közeli állapotból, ugyanakkor szellemiségét átformálta. Megszervezte Kaposváron az intézmények konzorciumát, igazgatása alatt alakult át az intézmény oktató kórházzá. A 2006-os évtől uniós pályázati pénzből lehetővé vált a kórház további fejlesztése, melynek célkitűzése volt a telephelyek számának csökkenése, a pavilon-rendszer megszüntetése tömbösítéssel, új szakmai specialitások felvétele mellett. Felújításra kerültek a Szülészet- Nőgyógyászat, Belgyógyászat, Sebészeti tömb épületei. A felújítás három részletben indulhatott el.

2011-ben átadásra került az Északi Tömb 1-4 szárnya és a Diagnosztikai épület. 2012-ben Dr. Repa Imre helyét Dr. Moizs Mariann vette át, aki 2006. június 1-től 2012. november 30-ig a Somogy Megyei Kaposi Mór Oktató Kórház stratégiai főigazgató-helyettese, a 15 mrd forint költségvetésű „Pólus” Európai Uniós nagyprojekt program-menedzsere. 2012. december 1-én kapta meg a főigazgatói kinevezését.  2013. február 1-ével a Marcali Városi Kórház - Rendelőintézet kormányzati döntés alapján integrálódott a Somogy Megyei Kaposi Mór Oktató Kórházhoz. 2014-ben az Északi Tömb további két szárnnyal bővült. Jelenleg a „Pórus”- beruházás utolsó üteme zajlik. E munkálatok befejeződésével lezárul a Somogy Megyei Kaposi Mór Oktató Kórház 170 éves történetének legnagyobb volumenű fejlesztése.

## Felhasznált források:

1. ↑ Kopa János (szerk.) : A Kaposi Mór Oktató Kórház 160 éve. Kaposvár: KMOK, 2008. p. 9-13., 21-23. 27.
2. ↑ Kopa János (szerk.) : A Kaposi Mór Oktató Kórház 160 éve. Kaposvár: KMOK, 2008. p. 9-13., 21-23. 27.
3. ↑ Kopa János (szerk.) : A Kaposi Mór Oktató Kórház 160 éve. Kaposvár: KMOK, 2008. p. 9-13., 21-23. 27.
4. ↑ Kopa János (szerk.) : A Kaposi Mór Oktató Kórház 160 éve. Kaposvár: KMOK, 2008. p. 9-13., 21-23. 27.
5. ↑ Hivatalos honlap - Somogy Megyei Kaposi Mór Oktató Kórház http://www.kmmk.hu/
6. ↑ Kopa János (szerk.) : A Kaposi Mór Oktató Kórház 160 éve. Kaposvár: KMOK, 2008. p. 9-13., 21-23. 27.
7. ↑ Kopa János (szerk.) : A Kaposi Mór Oktató Kórház 160 éve. Kaposvár: KMOK, 2008. p. 9-13., 21-23. 27.
8. ↑ Hivatalos honlap - Somogy Megyei Kaposi Mór Oktató Kórház http://www.kmmk.hu/
9. ↑ Hivatalos honlap - Somogy Megyei Kaposi Mór Oktató Kórház http://www.kmmk.hu/

## Weboldalak, online források:

* A Hungaricana e-gyűjteményében: http://bit.ly/2qN3rzQ
* Hivatalos honlap: http://www.kmmk.hu/
* KaposPont portálon: http://bit.ly/2qMTgvq
* KaposvárMost.hu portálon: http://kaposvarmost.hu/kereses?tag=kaposi-mor-oktato-korhaz
* Sonline portálon: http://www.sonline.hu/somogy/kozelet/tradicio-es-megujulas-170-eves-a-kaposvari-korhaz-682797/
* hvg.hu: http://hvg.hu/cimke/Kaposi\_Mór\_Oktató\_Kórház
* YouTube.com: https://www.youtube.com/watch?v=l4q3S9OmnNM
* 24.hu: https://24.hu/tag/kaposi-mor-oktato-korhaz/
* Index.hu: https://index.hu/24ora/?cimke=kaposi+m%C3%B3r+oktat%C3%B3+k%C3%B3rh%C3%A1z
* OVSZ.hu: http://www.ovsz.hu/ovsz/kaposvari-teruleti-verellato
* Somogymegye.net: http://www.somogymegye.net/somogy-megye-vezeto-hir/a-kaposi-mor-oktato-korhaz-tombfejlesztesi-programja
* Daganatok.hu: http://daganatok.hu/20090507-bemutatjuk-a-kaposvari-onkologiai-centrumot

## A Somogy Megyei Kaposi Mór Oktató Kórházról a Takáts Gyula könyvtár állományában:

* Cikkek könyvtárunk katalógusában: http://bit.ly/2rlzwLq
* Könyvek, könyvrészletek könyvtárunk katalógusában: http://bit.ly/2qnvjcP

## Ajánlott irodalom:

* Kopa János (szerk.) : A Kaposi Mór Oktató Kórház 160 éve. Kaposvár : KMOK, 2008. 319 p. (610 K 15)
* 50 éves a kaposvári mellkassebészet : jubileumi évkönyv. Kaposvár : KMMK, 2000. 47 p. (617 Ö 91 Somogyi Gyűjtemény)
* Takácsné Kamarell Alice: Ahogy én emlékezem... a Fiziotherápiára és néhány kórházi eseményre : adalékok a Kaposi Mór Oktató Kórház történetéhez. Kaposvár : KMOK, [200?]. 203 p. (615.8 T 18 Somogyi Gyűjtemény)
* Takácsné Kamarell Alice: A fiziotherápia történeti áttekintése a "Kaposi Mór" Megyei Kórházban. Kaposvár : S.n., 1998. 73,16 fol. (615.8 T 17 Somogyi Gyűjtemény)
* Bogdán Tibor: A Kaposi Mór Oktató Kórház Ortopédiai Osztályának története. Kaposvár : KMOK, 2006. 88 p. (617 B 73)
* Kopa János (szerk.): Klinikai idegtudomány : szemelvények a "Kaposi Mór" Megyei Kórház Idegsebészet, Ideggyógyászat és Agyérbetegségek Osztályának munkáiból. Kaposvár : KMMK, 2002. 155 p. (616 K 69 Somogyi Gyűjtemény)
* Bodosi Mihály (szerk.): Somogy megye kaposvári kórházának jubileumi évkönyve, 1846-1996. Kvár. : KMMK Alapítvány, 1996. 215 p. (610 K 15)
* Csurgó Jenő: Somogyvármegye kaposvári közkórházának története 1840-1901-ig. In: Somogyvármegye kaposvári közkórházának története és az 1904-ik évről szóló kimutatása. Kaposvár : Jancsovitsné, 1905. p. 5-59.